Source: http://politeia.org.ro/stiri-revista-presei/revista-presei-22-ianuarie-ponta-tot-mai-incoltit-in-psd/34896/?replytocom=104249
Timestamp: 2019-06-19 05:45:08+00:00
Document Index: 41990872

Matched Legal Cases: ['ICCJ ', 'CCR ', 'CCR ', 'CCR ', 'CCR ', 'ccr ', 'ccr ', 'CCR ', 'CCR ']

Revista Presei – 22 ianuarie. Ponta, tot mai incoltit in PSD | PoliteiaWorld
Home » Stiri / Revista Presei	» Revista Presei – 22 ianuarie. Ponta, tot mai incoltit in PSD
Revista Presei – 22 ianuarie. Ponta, tot mai incoltit in PSD
22/01/2015 Autor Cetatean Categorii: Stiri / Revista Presei
Buna dimineata intr-o zi de joi, 22 ianuarie. Joi, în cea mai mare parte a ţării valorile termice se vor situa în continuare mult peste mediile climatologice ale datei. În regiunile intracarpatice cerul va fi temporar noros şi va ploua local, ziua în nord-vest, iar noaptea în Banat, iar ceaţa se va semnala izolat, cu precădere dimineaţa. În sud şi în est, în special în prima parte a zilei şi noaptea, va fi nebulozitate joasă şi ceaţă, asociate pe arii restrânse cu burniţă sau ploi slabe. Vântul va sufla slab şi moderat, cu unele intensificări în sudul Banatului şi la munte. Temperaturile maxime vor fi cuprinse între 2…3 grade în Moldova şi 13…14 grade în Dealurile de Vest, iar cele minime se vor încadra între -3 şi 7 grade.
Curtea Constitutionala: Legea privind securitatea cibernetica, neconstitutionala; nu a avut avizul CSAT. In urma deliberarilor, CCR, cu majoritate de voturi, a admis obiectia de neconstitutionalitate formulata de deputatii PNL si a decis ca legea este neconstitutionala in ansamblul ei, retinand ca intreg actul normativ sufera de deficiente sub aspectul respectarii normelor de tehnica legislativa, coerenta, claritate, previzibilitate, precum si sub aspectul respectarii procedurii legislative prin lipsa avizului CSAT, elemente de natura a determina incalcarea art.1 alin. (5) din Constitutie, care consacra principiul legalitatii, si a prevederilor art.119 din Legea fundamentala, referitoare la atributiile Consiliului Suprem de Aparare a Tarii. “Curtea a constatat incalcarea dispozitiilor constitutionale cuprinse in art.1 alin.(3), (4) si (5) referitoare la principiul statului de drept, principiul separatiei puterilor in stat, respectiv principiul legalitatii, in art. 21 alin.(1) si (3) referitor la accesul liber la justitie si dreptul la un proces echitabil, in art.26 privind viata intima, familiala si privata si in art. 28 referitor la secretul corespondentei, din perspectiva lipsei garantiilor necesare respectarii acestor drepturi, precum si in art. 53 privind restrangerea exercitiului unor drepturi sau al unor libertati”, se arata intr-un comunicat transmis miercuri de CCR. Integral pe Hotnews [Nota Politeia: Din comunicat reiese ca nu a fost unanimitate la CCR. Tot din comunicat reiese ca va fi o motivare “atomica” pentru cei care au vrut sa pacaleasca din nou Curtea]
Guvernul și serviciile, învinse, din nou, la Curtea Constituțională. După Legea Big Brother și proiectul privind cartelele prepay, Palatul Victoria a suferit, ieri, a treia înfrângere în încercarea de a oferi mai multe instrumente instituțiilor cu atribuții în domeniul siguranței naționale: Legea securității cibernetice a fost declarată neconstituțională. Printre deficiențele invocate s-a numărat lipsa avizului CSAT. Cu majoritate de voturi, judecătorii Curții Constituționale au decis că Legea securității cibernetice trebuie declarată în întregime neconstituțională, deoarece încalcă mai multe prevederi ale Legii fundamentale, are deficiențe de respectare a normelor de tehnică legislativă și nu prezintă avizul Consiliului Suprem de Apărare a Țării. Cu alte cuvinte, nu doar că nu sunt respectate mai multe drepturi fundamentale, dar nici măcar regulile banale ce țin de redactarea și avizarea proiectului nu au fost respectate. Inițiată de Guvernul Ponta și susținută de servicii, legea privind securitatea cibernetică a parcurs relativ rapid (din mai până în decembrie 2014) toate etapele procedurii parlamentare și a fost atacată la Curtea Constituțională de aleșii PNL, în contextul criticilor vehemente venite dinspre societatea civilă. Odată publicată motivarea deciziei de ieri a CCR, pentru a fi repus pe tapet subiectul securității cibernetice, autoritățile vor trebui să vină, în Parlament, cu un nou proiect de lege. Cel mai probabil, acest lucru se va întâmpla la pachet cu celelalte două legi cerute de servicii, dar respinse de Curtea Constituțională pe parcursul anului 2014: Legea Big Brother și legea privind cartelele preplătite. Prima, declarată neconstituțională pe 8 iulie 2014, prevedea obligativitatea furnizorilor de telefonie fixă și mobilă și de internet să rețină, timp de șase luni, anumite date ale abonaților, care să fie trimise, la cerere, autorităților din domeniul siguranței naționale. A doua condiționa achiziționarea cartelelor prepay de telefonie de prezentarea datelor personale de identificare și stabilea ca rețelele publice gratuite de internet wi-fi să poată fi accesate doar după înregistrarea datelor persoanelor care vor să le utilizeze. Integral pe Romania Libera
STENOGRAME Ovidiu Puţura, arestat pentru corupţie: „De nu îi dau doi pumni în gură, în Tribunal, de îi rup picioarele”. Fostul secretar de stat în Ministerul Justiţiei Puţura a fost arestat preventiv, fiind acuzat de mai multe fapte de corupţie. Concret, acesta s-ar fi oferit să îl ajute pe fiul judecătoarei Corina Iacob din Bistriţa să obţină calitatea de notar stagiar, iar aceasta urma să dea o soluţie favorabilă soţiei lui Puţura într-un doar aflat pe rolul instanţei la care aceasta lucra. În referatul prin care au cerut arestarea fostului demnitar procurorii arată că, în cursul lunii noiembrie 2014, Ovidiu Puţura i-ar fi promis Corinei Iacob, judecător la Tribunalul Bistriţa – Secţia civilă, că îi va influenţa pe membrii comisiilor de examinare de la nivelul Camerelor Notarilor Publici, pentru ca fiul acesteia să promoveze examenul pentru notari stagiari din anul 2015, prin fraudarea acestuia. Serviciul lui Ovidiu Puţura nu era însă gratuit. Soţia lui, Ofelia Puţura, avea un proces pentru aproape 1.000 de metri pătraţi în Bistriţia, iar judecător în complet era tocmai Corina Iacob. Concursul în secuime este mai uşor Practic, fiul judecătoarei Titus Iacob a primit nota 3,63 la concursul din 2014, fiind sancţionat disciplinar în urma unui incident în sala de concurs. „În cadrul întrevederii din data de 04.11.2014, numitul Puţura Ovidiu i-a promis judecătorului Iacob Corina că, din funcţia pe care o va exercita în perioada următoare în Ministerul de Justiţie, sau printr-un funcţionar pe care îl va capacita el va realiza legătura ca să poată influenţa membrii comisiilor de examinare de la nivelul Camerelor Notarilor Publici şi va asigura promovarea de către Iacob Titus Gheorghe a examenului pentru notari stagiari din anul 2015, prin fraudarea acestuia” se arată în documentele anchetatorilor. Integral pe Adevarul
Prins de DNA după 7 ani: Cristian David a fost ARESTAT preventiv. Fostul ministru lua șpagă în biroul de la Ministerul de Interne. Fostul ministru de Interne este acuzat că a luat 500.000 de euro mită, în schimbul influenței asupra unui coleg de partid. După ce a fost adus ieri cu mandat la sediul DNA, magistrații de la Înalta Curte au decis, în miezul nopții, arestarea preventivă a lui Cristian David (47 de ani). Decizia poate fi contestată tot la Curtea Supremă. Totul începe în 2014, atunci când primarul de la Jilava, Adrian Mladin, a făcut un denunț la DNA și a povestit cum a dat, în februarie 20008, o șpagă de 1,1 milioane de euro, pentru a i se stabili dreptul de proprietate asupra unui teren de 15 hectare aflat în intravilanul orașului Buzău. Pentru acest serviciu, Nițescu a cerut 1,1 milioane de euro, din care 500.000 de euro erau pentru ministru. În ziua de 1 februarie 2008, Nițescu și Mladin s-au deplasat la sediul Băncii Transilvania – Sucursala Lipscani ,unde acesta din urmă a scos în numerar suma de 500.000 euro. Potrivit DNA, ulterior s-au deplasat la sediul Ministerului Internelor, unde Nițescu i-a predat banii lui David. La câteva luni, într-o întâlnire oficială, Mladin l-a întrebat pe David dacă a fost în regulă. Acesta a răspuns afirmativ, singura observație fiind cu privire la suma de bani că: „Era mai bine dacă erau în lei”. Intervențiile lui David s-au făcut la prefectul de atunci, Cristinel-Marian Bîgiu, în prezent președintele CJ Buzău. Bîgiu a avut mai multe întâlniri cu Mladin, iar pentru serviciile sale i-a pretins suma de 1.000.000 de euro, având în vedere „locația” și existența mai multor „persoane decidente”, care „se bat pe el”. Prefectul l-a băgat în combinație, ca intermediar, pe afaceristul Gheorghe Doloiu, zis „Regele Retrocedărilor din Buzău”.David a fost senator de Vaslui în legislaturile (2004-2012), ministru pentru controlul implementării programelor cu finanțare internațională (2004-2007), ministru al Internelor (2007-2008) și ministru pentru românii de pretutindeni (2012-2014). Integral pe EVZ
Mândria infrastructurii româneşti, viaductul Aciliu, a crăpat. După ce s-a fisurat asfaltul lotului 3 al autostrăzii Sibiu-Orăştie, la doar o săptămână după deschiderea circulaţiei, a venit rândul viaductului de la Aciliu să aibă probleme. Un raport din interiorul Companiei de Autostrăzi şi Drumuri arată că acest cel mai mare viaduct din România prezintă fisuri ale pilonilor în zona de sprijin a căii de rulare, la zeci de metri deasupra solului.După ce că sunt scumpe şi se derulează mai greu faţă de alte ţări ale UE, de lucrările de infrastructură din România sunt efectuate şi în condiţii de proastă calitate. Defectele ies la suprafaţă deseori nu după expirarea perioadei de garanţie, ci imediat după punerea în circulaţie a unei autostrăzi. Un raport tehnic obţinut de către ziarul „România liberă“ indică existenţa problemelor de calitate la viaductul de la Aciliu, judeţul Sibiu. Acesta este cea mai grandioasă lucrare de acest tip din România. Viaductul, plătit de statul român cu 44 milioane de euro, are o înălţime de 80 de metri, aproximativ înălţimea unui turn de 20 de etaje, şi o lungime de 1 kilometru. Antreprenorul general al lucrării este firma italiană Salini Impregilo care a subcontractat lucrările mai departe unei alte firme italiene, anume Collini, proiectantul lucrării fiind firma românească Tecnic. Aceasta este deţinută de Dan Stratan, om de afaceri care în trecut a avut calitatea de director al Gelsor. O vizită efectuată pe şantierul lucrării de către firmele implicate a scos la iveală mai multe abateri de calitate, numite neconformităţi în limbajul de specialitate. „Vrem să vă atragem atenţia asupra faptului că o parte a lucrărilor efectuate de către firma dvs. nu corespund cerinţelor contractuale“, reproşează într-o scrisoare contractorul Salini Impregilo firmei Collini. Integral pe Romania Libera
Preşedintele Klaus Iohannis a câştigat procesul cu ANI. Decizia este definitivă. Curtea Supremă a anulat raportul prin care Klaus Iohannis a fost acuzat de incompaibilitate. Decizia judecătorilor închide definitiv disputa dintre Iohannis şi Agenţia Naţională de Integritate. Totul a pornit de la o investigaţie a ANI care a constat ca Iohannis ar fi fost incompatibil pentru că a fost distribuit în adunările generale ale unor companii de stat. La scurt timp, Preşedinţia a anunţat că Iohannis “salută decizia instanţei supreme” şi “ecomandă tuturor oamenilor politici să răspundă cu promptitudine oricăror solicitări din partea Justiţiei”. Curtea Supremă a respins apelul ANI în cazul lui Iohannis. Pe scurt cazul a avut următoarele etape: ANI l-a acuzat pe Iohannis de incompatibilitate; el a contestat decizia; Curtea de Apel Alba Iulia i-a dat dreptate, ANI a contestat decizia la Curtea Supremă care în final a menţinut decizia. Astfel că raportul ANI prin care se constată că Iohannis ar fi fost în incompatibilitate este anulat. Decizia de astăzi nu mai poate fi contestată. De menţionat este faptul că un raport al ICCJ în acestă speţă arăta că nu există o practică unitară pe astefel de cazuri. Decizia e astăzi înlătură şi posibilitatea ca Iohannis să îşi piardă mandatul de preşedinte. Acestă posibilitate exista numai în cazul în care era declarat incompatibil. Iohannis nu este singurul primar sau ales local declarat incompatibil de ANI pentru că a făcut parte adunarea generală a unei societăţi de stat. Integral pe Gandul
Nouă copii din Curtea de Argeş au ajuns la spital, după ce au fost vaccinaţi la şcoală. Nouă elevi de la o şcoală din Curtea de Argeş au ajuns la spital cu stări de rău după ce au fost vaccinaţi cu ser diftero-tetanic. Medicii au stabilit că nu a fost vorba despre o reacţie adversă, în timp ce DSP ia în calcul o “reacţie emoţională” post-vaccinare. Potrivit medicului Adrian Stoica, director executiv adjunct la Direcţia de Sănătate Publică (DSP) Argeş, cei nouă elevi de clasa a VIII-a au început să acuze dureri de cap şi stări de greaţă după ce au fost vaccinaţi la şcoală, ei ajungând la spitalul din Curtea de Argeş. Medicii de la această unitate sanitară au decis să-i trimită pe şase dintre elevi cu ambulanţele la Spitalul Judeţean de Urgenţă (SJU) Piteşti. Medicul specialist de la secţia de boli infecţioase a SJU Piteşti a stabilit că starea copiilor nu este gravă şi că nu este vorba despre simptome care să reprezinte reacţii adverse la administrarea vaccinului.”Medicul specialist nu a pus în evidenţă, pentru niciunul dintre copii, nicio simptomatologie şi, prin urmare, medicul pidemiolog de la DSP Argeş nu a încadrat aceste evenimente ca fiind reacţii adverse post-vaccinare. Este posibil să fi fost vorba despre o reacţie emoţională a copiilor în urma vaccinării”, a declarat, pentru Mediafax, reprezentantul DSP Argeş. Stirea, pe Digi24 [Nota Politeia: medicul ala, unde si-a facut studiile?!]
Pai se poate sa iasa bancile in pierdere?! BNR: Conversia creditelor în franci s-ar face la cursul zilei, altfel unele bănci ar fi în faliment. Conversia creditelor în franci elveţieni la un alt curs de schimb decât cel din ziua tranzacţiei ar provoca falimentul mai multor bănci, spune Nicolae Cinteză, directorul Direcţiei Supraveghere din BNR. „Rezolvarea printr-un act normativ care să stabilească conversia la un alt curs decât cel din ziua tranzacţiei nu este posibilă. Sunt bănci care pot da faliment dacă conversia se face la curs istoric“, a declarat Cinteză, în cadrul unei dezbateri la Comisia de buget-finanţe din Camera Depu­taţilor. Dezbaterea a avut loc în contextul în care cotaţia dintre leu şi francul elveţian a atins valori record ca urmare a eliminării plafonului impus de Banca Elveţiei pentru cursul dintre franc şi euro. Francul s-a apreciat cu 20% faţă de leu în ultima săp­tămână şi a ajuns la 4,5 lei. Cea mai mare parte dintre cei 75.000 de români cu credite în această monedă trebuie să suporte acum rate duble, în condiţiile în care îm­pru­muturile au fost contractate în 2006-2007, la un curs de 2-2,2 lei/franc. Cinteză a adăugat că percepţia băncilor cu privire la soluţia de a reglementa conversia la alt curs decât cel al pieţei este neconstituţională pentru că afectează capitalul băncii, care reprezintă averea băncii şi a acţionarilor, dreptul la proprietate fiind garantat de Constituţie. Cinteză spunea şi în 2010, în contextul implementării Ordonanţei 50, că aplicarea retroactivă a reglementărilor va pune băncile în dificultate. Legea a fost modificată într-un final. Şapte bănci au acordat credite în franci elveţieni, cele mai multe dintre acestea fiind la Volksbank şi OTP. Volksbank a îngheţat pentru trei luni cursul de schimb la 3,8 lei/franc, nivelul de la finalul anului trecut, iar OTP a redus marja de dobândă cu 1,5 puncte procentuale. Cinteză a mai precizat că după preluarea Volksbank de către Banca Tran­silvania, aceasta va converti creditele în franci elveţieni în lei cu oferirea unui discount, acest lucru fiind prevăzut prin contract. Măsura va presa şi restul băncilor să adopte măsuri similare, însă este posibil ca acestea să fie grav afectate de astfel de decizii. Integral pe Zf.ro
Tiparnita si inflatia sa traiasca! BCE va injecta 1.100 miliarde euro pentru redresarea zonei euro şi prevenirea deflaţiei. Conducerea Băncii Central Europene a propus, de la 1 martie, măsuri de relaxare cantitativă (QE) în valoare de 50 de miliarde de euro (58 miliarde de dolari) pe lună, până la sfârşitul lui 2016, au declarat, miercuri, pentru Bloomberg, oficiali ai BCE. Propunerea va fi discutată începând de miercuri de către membrii Consiliului guvernatorilor Băncii Central Europene, care ar putea modifica această sumă, susţin sursele.Un purtător de cuvânt al BCE a refuzat să comenteze informaţia.Propunerea de a injecta 1.100 de miliarde de euro în economia zonei euro reflectă determinarea preşedintelui BCE, Mario Draghi, de a extinde bilanţul instituţiei pentru a preveni deflaţia şi a stimula redresarea zonei euro. O decizie finală va fi anunţată, joi, la Frankfurt, după reuniunea Consiliului guvernatorilor Băncii Central Europene. Rata anuală a inflaţiei în zona euro a continuat să scadă în luna decembrie 2014, ca urmare a reducerii preţurilor la energie, ajungând la minus 0,2%, de la nivelul de 0,3% înregistrat în luna noiembrie. Aceasta este prima scădere a inflaţiei în teritoriul negativ înregistrată de zona euro după luna octombrie 2009. Dacă această tendinţă se va prelungi, zona euro va intra într-o perioadă de deflaţie. Integral pe Capital
Victor Ponta se pregateste sa piarda sustinerea parlamentara. Liderul PSD discuta in aceste zile despre reforma din propriul partid. Actualul premier are o viziune. Stie pe ce drum ar trebui sa mearga social-democratii, pe ce drum ar trebui sa mearga Romania. Cand il ascult, e greu sa nu ma intreb unde a tinut ascunse aceste ganduri pozitive pana acum? De ce, vreme de aproape trei ani, Victor Ponta a vrut sa para un fel de Traian Basescu, varianta lipsita de atractivitate? De ce s-a razboit cu fostul presedinte, sperand ca va castiga alegerile? De ce nu i-a pasat de PSD, ci doar de propria camarila? Sunt cateva intrebari simple la care Victor Ponta nu a raspuns desi spune ca a inteles mesajul alegatorilor. Daca l-a inteles, tot e ceva, dar s-ar putea sa fie prea tarziu. Politica reala nu functioneaza in modul in care vrea sa ne-o prezinte premierul, acum, in al doispelea ceas. In general, la acest nivel nu ti se ofera o a doua sansa. Si, in opinia mea, Victor Ponta nu o va primi nici el. In urmatoarele saptamani sunt sanse foarte mari sa avem o noua majoritate parlamentara. Sunt cativa vectori puternici care lovesc in actuala structura politica, una care-l mentine inca pe Ponta in pozitia de premier. Incercarea lui Mircea Geoana de a strange in jurul sau si al lui Vanghelie parlamentari de la PSD pentru a-l alunga de la Putere pe Ponta pare, la prima vedere, o aventura. Dar daca Mircea Geoana poate face promisiuni fugarilor? Si ce fel de promisiuni? Presedintele Klaus Iohannis e presat teribil sa schimbe actuala majoritate parlamentara. In ciuda atmosferei de pace si consens, intre presedinte si prim-ministru nu exista nicio legatura, poate doar una firava, realizata prin contestatul consilier Dan Mihalache, fost membru PSD pentru multa vreme. Integral pe Ziare.com
45 Raspunsuri la Revista Presei – 22 ianuarie. Ponta, tot mai incoltit in PSD
radu222/01/2015 at 08:58
buna ziua. toni grebla adus la audieri la DNA!!
mircea22/01/2015 at 09:01
neata buna 🙂
tony grebla dus cu mandat la dna
cica foloase necuvenita pttrafic de influenta,abuz etc
Cetatean22/01/2015 at 12:53
salve! iti scrisesi numele gresit, iar eu nu eram pe faza! 🙂
mircea22/01/2015 at 09:10
cica ar fi luat spaga rochii de dama 😆 😆
radu222/01/2015 at 09:18
avea si asta mustata ca sa induca in eroare ca freddie 🙂
zigzag22/01/2015 at 09:50
neata Mircea 😀
e cam grav ! poate se trece la saltat si pe cei care au salutat decizia CCR 😉 . propaganda terorista etc…
mircea22/01/2015 at 11:09
n-avem noi norocu asta 😀
Cedric22/01/2015 at 09:24
Probabil ca “faptele” lui Toni Grebla erau cunoscute de colegii pesedisti care l-au santajat atunci cand l-au pus sa citeasca, in parlament, acuzatiile aduse lui Basescu pt. suspendare. Le-a citit cu glasul tremurind, cu poticneli , dar n-a avut incotro. Credeam ca de mila lui Basescu, acum cred ca era cu pistolul la tampla si n-a putut refuza misiunea rusinoasa!
zigzag22/01/2015 at 09:42
Salve , daca e asa .. atunci maior si paiatele lui ( presedinte , premier , acoperitii din parlament ) ne au pregatit o mare dictatura !
zigzag22/01/2015 at 09:41
nu i dubios cum l au agatat pe grebla fix dupa decizia CCR de ieri ? 😀
Cedric22/01/2015 at 09:45
L-am auzit si pe Dan Carbunaru spunind ca actiunea de azi vine dupa cateva decizii ale CCR, inclusiv cea de ieri!
Sa fi ajuns DNA sa lucreze la ordinele lui Maior?
zigzag22/01/2015 at 09:48
pai bate la ochi . iar dictatura instaurata de maior s a dat pe fata de cand cu protestele din 2013 – atunci toate televiziunile se faceau ca nu vad zecile de mii de oameni care manifestau pe strazi .
Cedric22/01/2015 at 10:01
totusi, cum naiba sa te incuscresti cu un tigan, cel mai mare afacerist din Gorj? Pare reeditarea Prostiei marca Mircea Basescu!
zigzag22/01/2015 at 10:10
corect . doar ca treaba se stia dinainte sa fie numit la CCR . s-au pus linkuri despre pesedelu grebla pe blog – imediat dupa ce a fost propus ca judecator la CCR . probabil “specialistilor” le-a luat ceva de timp sa citeasca ceea ce presa locala semnala de multa vreme !
paganelis7022/01/2015 at 10:09
Bună ziua:
DNA, în „vizită prietenească” la Olguța:
http://anticoruptie.hotnews.ro/stiri-anticoruptie-19166206-perchezitii-dna-primaria-din-craiova.htm
Sau o fi „schimb de experiență”?
Cedric22/01/2015 at 10:35
Separe ca nu e vorba de “Sticluta”:
http://www.gds.ro/Local/2015-01-22/craiova-perchezitii-la-angajati-si-fosti-angajati-ai-directiei-impozite-si-taxe/
zigzag22/01/2015 at 10:29
http://www.hotnews.ro/stiri-esential-19166255-spunea-sebastian-ghita-membru-comisia-parlamentara-pentru-controlul-sri-despre-decizia-ccr-iresponsabilitate-maxima.htm 😀
cine ne poarta de grija ? flasneta unor fosti si actuali securisti !
mircea22/01/2015 at 11:08
cred ca la primul meu comentariu am gresit ceva la adresa ca nu mi-a aparut.Era vorba de grebla,ma grabeam sa dau breicniuzu
de acord ca sunt suspiciuni care se leaga dar sa nu fie o capcana insa
ma refer la discreditarea partiala a palierului superior sri ,prin insistenta cu care s-a propus aceeasi lege neconstitutionala si discreditarea ccr cu rochiile lui grebla.
neconstitutionalitatea a fost votata ieri cu majoritate
ar fi interesant de stiut de care parte s-a aflat musiu grebla pt ca aceste eventuale suspiciuni sa prinda oarece contur.
oricat de grea este lovitura prin distrugerea imaginii ccr as inclina sa cred ca e o etapa de parcurs pt curatirea sistemului.
daca ar fi ca sa brodez un scenariu,parca m-as duce cu gandul la anumite “sugestii” venite de pe-afara,inclusiv cu albirea lui kwj,ceea ce m-ar impinge inspre doua variante,sau nashul este tot mai izolat sau face un f. bun joc dublu.Parca as merge pe prima varianta pt ca finu prea se da in barci cu “stilul lui obama”
mircea22/01/2015 at 11:14
cica grebla are si-o ferma de struti
acu vreo cativa ani mergeam de la tg-jiu la tr-severin si pe la telesti am vazut niste struti si pa unu care dadea cu grebla. 😆
mircea22/01/2015 at 11:18
la cate rochii de dama a primit avea nevoie si de cateva accesorii ca de ex. pene de strut
prinse de rochii cu niste capsatoare desigur 😆
mircea22/01/2015 at 11:20
aderare la grup infractional organizat
poate are legatura cu suspendarea si referendumul din 2012
sau pur si simplu e un gainar de doi bani(un strutzar de doi bani)
paganelis7022/01/2015 at 11:38
Mie nu-mi iese din cap un lucru: dacă liberalii voiau să atace legea BB la CCR, de ce au „adoptat-o tacit” în Cameră, în septembrie? Le-a lipit cineva gurile cu superglu? Ori, după ce, între timp, s-au văzut cu „sacii-n căruță” (Joianis cotrocean) și au mai observat și valul de proteste (activ mai ales pe net) s-au gândit „să schimbe tabăra”. Lucrurile sunt cu atât mai suspecte, cu cât, înainte de Crăciun, legea cu pricina trecuse la Senat cu o foarte curioasă unanimitate (deci și cu voturile marelui pnl)!…
Ceva nu se leagă aici! 🙁
Cedric22/01/2015 at 11:44
in dosarul lui Grebla sunt vizati si doi parlamentari:Lucian Sova si IULIAN IANCU!
Cedric22/01/2015 at 11:50
Ce adunatura pestrita!
http://www.stiripesurse.ro/acuza-iile-la-adresa-lotului-toni-grebla-eful-masonilor_944970.html
Cedric22/01/2015 at 11:51
Surse din interiorul Curţii Constituţionale au declarat pentru Comisarul.ro că judecătorul Toni Greblă şi-a depus demisia din funcţie.
zigzag22/01/2015 at 11:58
kagebisti ordinari ajunsi in functie cheie ale statului roman . daca l salta si pe iulian iancu fac cinste ! 😀
paganelis7022/01/2015 at 12:17
Se pare că va fi săltat și Iulian Iancu:
http://anticoruptie.hotnews.ro/stiri-anticoruptie-19167179-parlamentarii-lucian-sova-iulian-iancu-audiati-dna-dosarul-lui-toni-grebla.htm
paganelis7022/01/2015 at 12:18
Ăștia cad precum popicele! 🙂
zigzag22/01/2015 at 12:32
iancu e o prada mare . daca l-au prins e excelent ! salve 🙂
Sare'n Ochi22/01/2015 at 11:54
o zi buna tuturor. cu intarziere (ca m-am luat cu treaba)
De cu de dimineață, judecătorul Curții Constituționale Toni Greblă a fost adus cu mandat la Direcția Naționala Anticorupție. Firește, fostul pesedist nevinovat și cinstit habar nu avea de ce a fost cu citația de către procurorii lui Băsescu. “Nu știu de ce am fost adus”, a declarat Toni Greblă la sosirea la DNA, adăugând, ca răspuns la o întrebare dacă a luat mită că nu deține afaceri private. Adicătelea mita se dă numai în afaceri private. Normal, că altfel slujbașul statului nu-l lasă pe privat să se dezvolte – îi bagă gheara legilor fiscale opresive românești în cont. Deci, clar: dosar politic, instrumentat din umbră de către Traian Băsescu. Căci, potrivit sursei citate, Toni Greblă este suspectat de trafic de influență comis între anii 2010-2015. Adică în formă continuată.
http://sareinochi.com/2015/01/22/toni-a-calcat-pe-grebla/
paganelis7022/01/2015 at 12:13
A călcat chiar rău de tot pe greblă! Ia uitați aici:
http://anticoruptie.hotnews.ro/stiri-anticoruptie-19165798-ultima-ora-judecatorul-ccr-toni-grebla-adus-dna.htm
„Toni Grebla, judecator la Curtea Constitutionala, urmarit penal de DNA pentru trafic de influenta si constituirea unui grup infractional organizat. Grebla, acuzat ca a vrut sa incalce embargoul Rusiei asupra importului de alimente din UE”
Haoleu, muică!… Ce făcuși, bre? E „groasă” tare!
Sare'n Ochi22/01/2015 at 12:40
paganelis7022/01/2015 at 12:07
Ăsta nu e „jmeker”, zice că e „dăștept”:
http://anticoruptie.hotnews.ro/stiri-anticoruptie-19166992-omul-afaceri-ion-bircina-finul-lui-toni-grebla-audiat-dna-bani-nu-stiu-mai-fac.htm
paganelis7022/01/2015 at 12:31
În legătură cu „serviciile”, iată ce ne pregătește „tanti UE”:
http://www.euractiv.com/sections/infosociety/eu-anti-terrorism-chief-communications-should-be-accessible-security-services
paganelis7022/01/2015 at 12:33
Jurnaliștii serioși încep să se trezească:
http://www.contributors.ro/media-tech/jurnali%C8%99ti-adunarea/?cfcc
„Ce fac comunitățile profesionale când le ajunge cuțitul la os? Se adună, solidarizează, caută soluții. Asta s-a întâmplat la mijlocul lui ianuarie 2015 când, după un hiatus de cinci ani, s-a întrunit Convenția Organizațiilor de Media-COM, la chemarea Centrului pentru Jurnalism Independent, care a primit finanțare de la EEA Grants si Fondul ONG pentru resuscitarea și consolidarea COM. Au răspuns peste 20 de organizații din București, Iași, Craiova, Timișoara, Cluj, Brașov, Botoșani, Arad, Galați, Călărași, Tg.Mureș, Alexandria. De ce acum? Explică Ioana Avădanei, director executiv CJI: „Organizațiile profesionale sau sindicale dedicate apărării principiilor jurnalismului au intrat într-un con de umbră. Capacitatea de reacție a comunității jurnalistice din România a fost redusă într-o perioadă în care atât atacurile la adresa presei, cât și derapajele din interiorul ei ar fi cerut o voce puternică și coordonată… Ne-a devenit evident că structurile de reacție ale COM trebuie înnoite și adaptate noilor provocări, că membrii coaliției trebuie să-și consolideze capacitatea de a lucra în cadrul unei coaliții informale. De asemenea, credem că este necesară înnoirea ofertei organizațiilor din cadrul COM către proprii lor membri și beneficiari și, nu în ultimul rând, către public”. Convenția s-a constituit în 2002, a adoptat în 2009 Statutul Jurnalistului și Codul Deontologic Unificat, a derulat proiecte coordonate de secretariatul format din CJI și ActiveWatch, dar mai ales a luat poziție față de abuzuri, derapaje, atacuri la adresa mass-media. După care, COM a trecut în adormire, a amuțit, facilitând controlul politic și divizarea breslei. Analiza situației actuale a presei oferită de Cristina Lupu, ca parte a unui raport mai amplu după 100 de interviuri în toată țara, a developat urișele vulnerabilități ale profesiei. Acestea și provocările mediului asociativ în 2015 au fost intens dezbătute de participanți, care n-au pierdut nici timpul, nici spiritul polemic: s-a reînnoit Grupul de reacție rapidă – vocea publică a organizațiilor în problemele de media -, s-a convenit restabiliriea mass-media ca ramură și semnarea unui nou Contract Colectiv de Muncă, schimbarea legislației dialogului social, ajustarea Legii dreptului de autor etc., se lucrează la siglă și însemne, necesare pentru viitorul brand COM. Cum informarea este mama succesului în orice demers, jurnaliștii prezenți au aflat de la avocatul Ștefan Diaconu și de la expertul în finanțe, George Matei, ce e nou în legislația muncii și ce capcane trebuie evitate. Până la întâlnirea viitoare din mai, în preajma Zilei Mondiale a Presei, este destul de lucru. Coalizarea breslei, căutarea de aliați, consolidarea statutului social al profesiei sunt nevoi indiscutabile și imediate. Altminteri, ne pomenim cu vreo lege a presei făcută pe genunchi de politicieni neinițiați, care pot îngropa o țară, darămite o biată profesie.”
mar22/01/2015 at 12:41
ce vesti, ce tara!
mar22/01/2015 at 12:45
asta da bomba! – trafic de influenta si falsificare de documente pe relatia Rusia – “DNA a început urmărirea penală față de judecătorul CCR Toni Greblă, parlamentarii PSD Lucian Șova și Iulian Iancu, intelopul-fin al lui Greblă-, Ion Bîrcină ( poreclit “Dan Boeru”), masonul Constantin Bartolomeu Săvoiu (apropiat al nașului Propagandei Due, Licio Gelli), Victor Dolghi, Horia Hăhăianu, turcul Sevket Corekci.”
http://www.romanialibera.ro/actualitate/eveniment/judecatorul-ccr-toni-grebla–la-dna–364621
mar22/01/2015 at 12:47
este/sunt ambalati si cu fundita rosie – impreună cu alte persoane, suspectul Toni Greblă a constituit un grup infracţional organizat cu scopul de a iniţia raporturi comerciale (export produse agro-alimentare) pe linia România – Federaţia Rusă, cu interpunerea Turciei, pentru eludarea deciziei de instituire de către Rusia a unui embargou unilateral asupra importului de produse agro-alimentare din Uniunea Europeană.
zigzag22/01/2015 at 13:03
buna Mar , poate de aia se grabea mitomanul sa plece in R Moldova acum 2 zile !
brindusafrunza23/01/2015 at 09:12
Salve! Mai stiu niste cazuri de exporturi pe embargou Iugoslavia! 🙂
Cedric22/01/2015 at 12:46
A iesit “finul” de la DNA. N-am mai vazut asa obraznicatura! E plin de bani si isi permite sa isi bata joc de toti. Sper sa-l bage la zdup pana la urma.
paganelis7022/01/2015 at 12:49
Se pregătește debarcarea inamicului poporului:
http://www.hotnews.ro/stiri-politic-19167140-vicepresedintele-pnl-cere-parlamentului-revocarea-lui-victor-ciorbea-din-functia-avocat-poporului-este-sluga-lui-ponta.htm
“Am facut o analiza a activitatii de Avocat al Poporului a lui Victor Ciorbea si am ramas stupefiat. In 2014 au fost doar trei sesizari de neconstutionalitate pe legi mai vechi de 2008, dar nicio sesizare pe OUG. Avocatul Poporului a devenit institutia dusmanului poporului, iar Ciorbea este avocatul politic al PSD si o sluga a lui Victor Ponta. Victor Ciorbea a ales cu buna stiinta sa ignore toate solicitarile de la ONG-uri, partidele de opozitie, cetateni, pentru a le proteja drepturile in raport cu Guvernul care a facut abuzuri prin OUG. Motiv pentru care am cerut Birourilor Permanente inceperea procedurilor pentru revocarea din functie a Avocatului Poporului pentru incalcarea Legii de functionare, pentru ca in 2014 nu a atacat nicio OUG la CC desi, ulterior, acestea au fost declarate neconstitutionale de catre CC”, a spus Tise.
brindusafrunza22/01/2015 at 13:07
Si d-nu’ Geoana e solicitat! 🙂
http://www.stiripesurse.ro/bomba-instan-a-solicita-audierea-lui-mircea-geoana_944990.html
DanSu22/01/2015 at 13:28
Nu sunt mare specialist in constructii, (desi am petrecut ceva ani in facultatea respectiva), dar ce am vazut in pozile din RL – semana cu monstrele care ni le aratau in anul II, exemplificari pentru betonul strivit. Betonul armat strivit duce la pierderea aderentei armaturii in zona respectiva si concentrarea eforturilor in alte zone (care la randul lor vor fi strivite) si in final la complecta compromitere a rezistentei.
Coroborate cu fisurile la 45 de grade (care sunt fisuri structurale pe directia eforturilor principale) mie personal mi-ar fi frica sa ma plimb pe podul ala. Nu fac mic curs de rezistenta, dar va arat ca asta se invata deja din anul 1-2 de facultate.
Nu stiu daca-i vinovat proiectantul sau executantul, dar treaba e groasa rau de tot, iar reparatia e scumpa de ustura.
La o scara mult mai mica, m-am lovit si eu de un proiectant dobitoc, nu pot sa cred ca executantul nu a respectat proiectul. Problema este ca executantul trebuia (nu stiu daca legal, dar categoric profesional) si el sa sesizeze inainte problema, ca doar si el are compartimente de specialitate, iar inginerul care a executat banuiesc ca a trecut de anul II de facultate.
Cetatean22/01/2015 at 13:33
salutare tuturor, vremuri interesante!
http://politeia.org.ro/editoriale/strutarul-toni-grebla-si-filiera-rusa-din-psd/34909/
Leave a Reply to brindusafrunza	Cancel reply
« Struţarul Toni Grebla si filiera rusa din PSD
Pozitia Comunitatii Politeia: CCR respinge din nou legea Big Brother. Ponta si Maior, demisia! »